সেই অংশগুলিতেও রাস্তার মাঝবরাবর একই ব্যবস্থা করা হচ্ছে। ইস্টার্ন বাইপাসের রক্ষণাবেক্ষণের দায়িত্ব কেএমডিএ-র। কেএমডিএ সূত্রে জানা গিয়েছে, এই ব্যবস্থার ফলে একদিকে যেমন শহরের সৌন্দর্য বাড়বে, তেমনই ওই এলাকাগুলিতে জবরদখলও এড়ানো যাবে। আবার যে কোনও অংশেই রাস্তা পারাপারের প্রবণতাও বন্ধ করা যাবে এর মাধ্যমে। ওয়েস্টবেঙ্গল ওয়েস্টল্যান্ড ডেভলপমেন্ট কর্পোরশের তরফে এই কাজগুলি করছে রাজ্যের আরবান রিক্রিয়েশনাল ফরেস্ট্রি ডিভিশন। সংস্থার তরফে জানা গিয়েছে, যে সমস্ত গাছের বেশি উচ্চতা হয় না, ছায়ায় বাড়তে পারে, এমন ধরনের গাছের প্রজাতিগুলিকেই নির্বাচিত করা হচ্ছে এই উদ্দেশ্যে।